
प्रस्तुत पुस्तक के ग्रकाशन में श्रीयुत भीच्ालाल जी रणजीतसिंह 

जी इंश्वर भवन, दिल्‍ली की ओर से श्री लाजपतरायजी जेन ने नोतिक 

सहयोग के साथ आर्थिक योग देकर अपनी साहित्यिक सुरुचि का 

परिचय दिया है, जो सबके लिए अनुकरणय है| हम श्री जैन रबे० 
तेरापन्थी सबा, दिल्ली की ओर ते सादर आभार अकट करते हैं | 

-यन्त्री 


मुद्रक 
गोपीनाथ सेठ 
मूल्य : दो आना नवीन प्रेस, दरियार्गज, दिल्‍ली । 


भाव थन 


कहा जाता है कि “राम लंका-विजय के पश्चात्‌ जब अयोध्या आये 
तो एक बहुत बड़ा समारोह किया गया । राम राज्य-सिहासन पर बैठे और 
युद्ध में साथ देने वाले वीरों को एक-एक करके पारितोषिक देने लगे। 
हनुमान को छोड़कर सबको पारितोपिक दिया। अन्त में किसी के याद 
दिलाने पर राम ने हनुमान को भी अपने सम्मुख बुलाया और कहा-- 
हनुमान [ तुम क्या चाहते हो ? हनुमान ने विनम्र भाव से उत्तर दिया--मैं 
चाहता हूँ जेसे अब तक मै आपकी सेवा करता रहा भविष्य मे भी वैसे 
करता रहूँ। राम ने कहा--मैं श्रौर सब कुछ दे सकता हूँ पर यह नहीं दे 
सकता, क्योंकि तुम जो चाहते हो वह तभी सम्भव हो सकता है, जब 
मुझे पुनः वनवास मिले और कोई दूसरा रावण सीता का अपहस्ण करे 
और तुम मुझे सेवा दो, यह मैं कैसे चाह सकता हूँ ? हनुमान छुप होकर 
अपने आसन पर जा बैठे ।” इस मनोरंजक उदाहरण से विचारकों के 
लिए एक नया चिन्तन-मार्ग खुल जाता है। समाज में श्रव तक यह 
बद्धमूल संस्कार रहा है--सबकी सेवा करो । यही कारण है लोग उत्पन्त 
कष्टों को मिटाने का ही प्रयत्त करते है। उन कष्टों के मूल को मिटाने 
का प्रयत्त नहीं करते । देश में भिखमंगे अ्रधिक हो जाते है, लोग कहते हैं 
उन्हें दान करो । उनका दुख दूर होगा, पर परिणाम यह होता है कि उन्हें 
आजीवन के लिए भिखमंगा वना दिया जाता है और दान देकर उनकी 
_ बढ़ोतरी की जाती है। लोग यह नहीं सोचते झ्राखिर गरीबी का कारण 
शोपण व संग्रह है। यदि हम इन कारणों को मिटा देंगे तो समाज में 
ते भिखमंगी रहेगी और न दानवीरता । राम और हवुमात के उदाहरण 


खड$ः 


से यह स्पष्ट हो जाता है, सेवा चाहने वाला अव्यक्त रूप से व्यवित 
और समाज की कष्ट परम्परा को चाह लेता है । 

“अकक्‍्कवत्ती सींहनादसुत्त' नामक वौद्ध ग्रन्थ में लिखा है--हृढ़नेमि 
चक्रवर्ती की परम्परा में सात चक्रवर्तियों ने अहिसा, सत्य आदि पंचशौीलों 
का प्रचार चालू रखा इसलिए उतके राज्य में गरीबी व गरीबी से पैदा होने 
वाले और दर्गण जनता में नहीं आये। आठवें चक्रवर्ती ने पंचशील का प्रचार 
छोड़ दिया। परिरंमेस्वरूप लोग संग्रह-प्रिय हो गये । जो संग्रह-कुशल 
नहीं थे उन लोगों में दारिद्रय छा गया । दारिद्रय के कारण लोग चोरी करने 
लगे । पहला चोर जब पकड़कर राजदरखार में लाया गया तो राजा ने उससे 
पुछा--सुम चोरी किसलिए करते हो ? चोर ने उत्तर दिया--घनाभाव 
के कष्ठ से। राजा उदार था, उसने उस चोर को यथोवित धन दिया 
और कहा भविष्य में चोरी न करना । नगर में यह चर्चा फैल गई कि 
जो चोरी करता है उसे राजा घन देता है । थोड़े ही दिनों में सहस्नों लोग 
चोरी करने लगे | राजा का कोप खाली हो गया और शहर में अ्रव्यवस्था 
फैल गई | तब राजा ने पुनः पंचशील का प्रचार आरम्भ किया और 
जन: शनें: उस अव्यवस्था को मिटाने में सफल हुआ । झाज की समाज- 
व्यंवस्था में भी यह चिन्तन उभर आया है कि दान करो, सेवा करो 
आ्रादि उद्घोषों से समाज आधि मुक्त और व्याधिमुक्त नहीं होगा | 'तवोन 
समाज-व्यवस्था में दान और दया नामक प्रस्तुत पुस्तक में इसी विपय- 
पर सुवितृस्त विवेचन किया गया है । समाज के नये निर्माण और बदलते 
हुए मूल्यों में विचारक समाज इस ओर -चिन्तन के लिए प्रेरित होगा 
ऐसी आशा है। ह 


सम्बत्‌ २०१४, कारतिक शुक्ला ८ 


“-मुन्ति नगराज् 
नया बाज़ार, दिल्ली । धर मु 


नवीन समाज-व्यवस्था में दान ओर दया 


आरम्भ और हेतु 


मजुप्यकी जीवन-व्यवस्था जबसे व्यष्टि रूपसे समष्टि रुपसे परि- 
वर्तित हुईं तबसे ही दान-प्रथाका उदय हुआ; ऐसा लगता है। समष्टि 
जीवनमें आकर सनुप्यने घर बनाये, गांव व नगरोंकी रचना की, पंच- 
पंचायत और राज्य-व्यवस्थाका निर्माण किया। उन्हीं दिनों पारि- 
“बारिकता और सामाजिकताकों भी उसने जन्म दिया। सम्टि-जीवनकी 
उस परिकत्पनामें जो अ्रधूरापन रहा वह यह था कि अनाथ, अकमर्य, 
अपांग व्यक्तियोंके जीवन-यापनकी कोई समुचित व्यचस्था नहीं थी । 
तथाग्रकारके - व्यक्तियोंकी बढ़ोतरी सामाजिक व्यवस्थापकोंक्रे सामने 
समस्या होकर आईं | उसका जो वात्कालिक समाधान सोचा गया वह 
यह था कि धनी ओर ऐश्वयशील व्यक्ति उन गरीबों के लिए कुछ दान 
करें। किन्तु संग्रह करना जिनके जीवनको ध्येय था उन धनियों द्वारा 
दानका स्वीकरण कठिन ही नहीं असम्सभवके लगभग था। लगता हैं 
समाजके कर्णधारोंने उन्हीं परिस्थितियोंम दानकों ध्मका अंग बताकर 
और दानियोंको स्वर्गीय सिंहालमका प्रलोभन दिखलाकर उनकी भेलियों 
के मुँह दीन अनाथोंके लिए खुलबाये । इस प्रकार दान-धर्मका जन्‍म 
हुआ । 

यह केवल कह्पनाकी ही बात नहीं अन्य बहुत सारी सामाजिक 
जीवनकी समस्याओंकों सी हल करनेका यही मार्ग अपनाया जाता था; 
क्योंकि धमपर व्यक्तिकी बुद्धि केन्द्रित थी। श्रतः जो उससे करवाना 
हो वह धर्मके नामपर ही सहज सस्सव हो सकता था । यही तो कारण 


अ, 


था कि हिन्दूधसमें जन्मसे लेकर मृत्यु तकके समस्त संस्कारों व क्रिया- 
काण्डॉपर धर्सकी छाप लगा दी गई। रहन-सहन व वेशभूषा जेसे 
सामान्य व्यवहार भी धर्मके विशेष अंग बना दिये गये। अर्थात्‌ 
निरूपकोंकों जो रहन-सहन, वेशभूपा व॑ अन्य संस्कार पसन्द थे बेसे ही 
लोग चलें, इसलिए उन्होंने जनताकी निष्ठा इस ओर केन्द्रित करनेके 
लिए उन सवका सस्वन्ध धमसे जोड़ दिया | धनी और ऐश्वयंशीलॉके 
लिए यह अत्यन्त आनन्द ओर उहलास का विषय हुआ कि वे अपने 
कीशल व अनीतिसय आचरणोंसे धन-संग्रह कर लौकिक व्यवस्थाके 
सर्वेसर्वा वने रहें, भोतिक सुख-सुविधाओंका आनन्द लेते रहें ओर उसी धन 
से थोंड़ा-सा दान कर लोकोत्तर व्यवस्थाके भी अधिनेता बनें | यह प्रश्न 
सम्भवतः तात्कालिक विचारकौंके मस्तिप्कमें नहीं आया होगा कि वेचारे 
गरीबोंकी कष्ट-मुक्ति आखिर किस लोकमें होगी; क्योंकि उनके पास घन 
नहीं है तो लौकिक और लोकोत्तर सुखकों वे केसे खरीद सकेंगे ? किन्तु 
कुछ भी हो प्रथा चली और चलती रही । ससाजमें भिखमंगी बढ़ने 
लगी; क्योंकि धनियोंने अपनी थ्रैलियोंके मुख लोकोत्तर सुखकी व्यवस्था 
में खोल रखे थे। सहसों व्षकि इतिहासमें तथा प्रकारकी दान-ब्यवस्था 
के विरोधमें कोई क्रान्ति नहीं उठी; क्योंकि दोनों ही चगकि स्वार्योका 
वहाँ पूर्ण समझौता था। निस्नवर्ग तथा प्रकारके दानग्रहण्में अपनी 
लौकिक सदूगति सान रहा था और धनी धर्ग अपने लोकोत्तर अभियात 
के सफल होनेका विश्वास कर रहा था । 


दान से भ्रधिकार 


युग बदला, स्थितियाँ बदलीं। सानवके सहस््राव्दियोंसे सुषुप्त 
सानसमें चेतना डद्दीष्त हुईं और वह जीवनके प्रत्येक पहलूकों एक शल्य 
चिकित्साकी विधिसे देखने लगा | परिणासस्वरूप राजनीतिक व सासा- 
जिक ज्षेत्रमें नाना प्रकारके मानदर्ड स्थापित हुए। ऐसी स्थितिमें उस 


( ३) 


मानवकी तीचरण निगाहोंले दान भी शल्य चिकित्साकी मेजपर आये 
विना केसे रुक सकता था ? यह आजका युग है जिसमें सहस्ाव्दियोंसे 
पढ-दलित सानवताने स्वाभिसानकी सांस ली है। आजका गरीब, 
याचक श्र शोपित दान नहीं चाहता वह अपने अधिकारोंको पानेके 
लिए कटिवद्ध हैं। उसका अभिसत है--कोटि-कोटि गरीब जनताका 
मनमाना शोपण कर आज जो उसे जूठौ रोटीका एक बचा ठुकड़ा देकर 
सम्तोप कराया जाता है; वह ऐसे दान-धमको नहीं चाहता | सही बात 
तो यह है कि एक ओर शोपण चल रहा है और दूसरी ओर दाव । 
यह तो इस कहावतको चरितार्थ करनेवाली वात है-- 

एरण की चोरी करी दियो सुइको दान | 

ऊँचो चढ़कर देखण लागी कितोक दूर विमान ॥| 


सुनारकी पड़ोंसिनने आँख वचाकर रातकों उसका एरुण डठा 
लिया और सुबह होते ही किसी राह चलते मिखमंगरे को एक सुईका 
दान कर ऊपर देखने लगी कि मेरे दान-पुण्यके प्रभावसे अ्रवश्य कोई 
स्वगंका विमान मुझे ले चलनेके लिये आयेगा। अ्रस्तु, इसलिये वह 
चाहता है कि दान करनेकी सनोबृत्तिको छोड़कर शोषण न करने की 
ही मनोबृत्तिको अपनाया जाय । इससे समाजमें ऐसी व्यवस्थाका सूत्र- 
पाव होगा जिसमें दानी ओर याचक दूसरे शब्दोंमें 'अहं ओर 'हीनता! 
का कोई स्थान ही न रहेगा । 


सर्वोदय के क्षेत्र में 


भारतबप एक श्राध्यात्सिकता प्रधान देश है झोर आज घह एक नई 
समाज-व्यवस्था की सीढ़ियों पर अग्रसर दो रहा है। ऐसी स्थितिमें 
ऋषि-महर्पियोंके प्राचीन सन्देशों व आजकी नवीनतम विचारधाराओंके 
विकास सम्बन्धी इतिहासको हृदयंगस करते हुए अन्यान्य पहलुओं की 
तरह दान-प्रथापर भी एक तटस्थ निगाह से विचार कर! लेना परस 


( ४०) 

-आवश्यक प्रतीत होता है। ऐसे तो समाज-अरणेताओंने समय-समय पर 
इस-सम्वन्धमें बहुत सारे विचार दियेःहैं। महात्मा गांधी कहते हैं-- 
“पबिना* प्रामाणिक परिश्रसके किसी भी चंगे मनुष्यकों सुफ्तमें खाना 
देना मेरी अहिंसा वर्दाश्व नहीं कर॑ सकती । अगर मेरा बस चले तो 
जहाँ मुफ्त खाना मिलता' है ऐसा अत्येक 'सदाबत! या: अन्नचुच्नः में 
चन्दु करा दू ।” 

जीवन व्यवहारमें सर्वोदयका विचार करते हुए सुप्रसिद्ध संबोदयी 
लेखक श्री भगवानदास केला लिखते हैं*---“कुछ आदंमी सोचते हैं 
कि हमें अपने काससे इतनी अधिक आय होनी चाहिए कि हम दान- 
धर्म, तीथरयात्रा आदि अच्छी तरह कर सके । ससय-समय पर ब्राह्मण- 
भोजन व जतीय-भोज कराकर उसका पुण्य ले सके । यह समझ ठीक 
नहीं ।. झलुचित कार्य कर धव_ कमाना और उस घनसे कुछ एस प्राप्त 
करनेकी कोशिश. करना बेंसा ही है जैसा कीचढ़में पाँव रखकर पीछे 
उसे धोने की कोशिश करना । सात्विक ईमानदारी या मेहनत का काम 
करनेवालोंको दान-पुण्य आदिकी चिन्ता में नहीं पड़ना चाहिए । उसका 
कास ही यज्ञ रूप है,।”? 

इस प्रकार जहाँ सी नई समाज-व्यवस्थाका चिन्तन होता हैं लग- 
भंग सभी एक ही तिष्कर्ष पर पहुँचते हैं | लोकतस्त्रके प्रशस्त च्याख्याता 
प्रो० आर० आर० कुमरिया 'साइकोलोजिकल , फाउल्डेशन श्रॉफ दी 
स्टेट! में 'ससाजसेवा और दान! शीर्षकर्में लिखते हैं!-- 
१. सर्वोदय दिसम्बर सन्‌ ३८ तंथा गांवीवाणी प्रृष्ठ १५३ । 
२. स्वरदिय देनिक जीवन में, पृष्ठ ४० । 

३. साबसाए 0०९४ ग्रण वैंद्70ए ध्यव्तिए8, 70 ०छए ड988 

“दान कष्टोंका नाश नहीं करता । चह दुःखीको एक ज्षणिक सन्तोष 
देता है। जनतान्त्रिक समाजके निर्माणमें हमें सामूहिक श्रयलों द्वारा 
कप्टोंका समुल अन्त करना है; क्योंकि यहाँ सबका सुख अभीष्ट है। 
इसलिए सबका प्रयत्न भी अपेक्षित है। सब लोगों के सुख-निर्माणमें 
सब लोगोंने भाग लिया; श्रतः कोई किसीका अहसानसन्द नहीं है। 
इस प्रकार मानवका व्यक्तित्व सुरक्षित हैं। सानवता की कीमत उस 
समाज में सुरक्षित नहीं रह सकती जिस समाज में दान (00०७) 
अनुकम्पा (000775$907) शोर दया ([(7937 ८४४) का ऊँचा स॒ुल्य 
साना गया है। सानवता केवल उस समाजमें सुरक्षित रह सकती हे 
जहाँ मनुप्यकी इच्छाओंकी वृद्धि सामूहिक ओर सहयोगिक प्रयस्नों द्वारा 
ही होती है । सहयोग ही ऐसे समाजका श्राधार है ओर उस जनतांत्रिक 
समाजमें यही सर्वोत्कृष्ट गुण है ।” 

ऐसा लगता हैं आजके युगमें तथा प्रकारकी दानप्रथाकी अनुप- 
योगिताके विंपयमें कोई भी बिचारक दो मत नहीं होंगे; क्योंकि आज 
स्वाभिमानी राष्ट्र वही माना जा सकता हैं जो इस बातका गौरव रखता 
हो कि हमारे देशमें मिखमंगे और भिखसंगी नहीं हैं, न कि वह 
जिसमें सत्तर लाख भिखसंगे हैं श्रोर ल्ोगोंकी दानवीरताके कारण उनकी 
श्राजीबिका चलती है। इसीका परिणाम है कि आज भारतवषंकी 
प्रान्तीय शासन ज्यवस्थाओंमें स्थान-स्थानपर भिक्ता-निरोधक बिल ओआा 

( ६) 


रहे हैं और सभी सरकारें तथा प्रकारकी भावनाओंकों चरिता्थरूप देनेमें 
प्रयत्नशील हैं । 


शास्त्रकारों की दृष्टि में 


प्रश्न केवल यही रह जाता है; गरीब, अनाथ, अपांगोंकों प्रचलित 
प्रथासे कुछ दे देने की पद्धति न भी रहे किन्तु सामूहिक सेवाभाव से, 
वेयक्तिक प्रयत्नोंसे या किसी संस्था आदि द्वारा बहुजन संचालित पयत्नों 
से जो कार्य भारतीय संस्क्ृतिसें हमेशासे हो रहा है ओर प्रस्तुत युगमें 
भी यथा साध्य जिसे बढ़ावा सिल रहा है क्या उसकी मी कोई उपयो- 
गिता नवीन समाज-व्यवस्था में नहीं रहेगी ? प्रश्न गम्भीर है; क्योंकि 
एक ओर ऐसी ससाज-रचनाका का सामने है जिसमें बहुत सारे सान- 
दण्ड आमूल परिवर्तन की अपेक्षा रखते हैं ओर एक ओर उन संस्कारों 
का जन-जनके मस्तिप्क पर जसघट है लिनपर सहस्ताव्दियोंसे धर, 
पुण्य व मोज्ञकी छाप लगाई जा रही है। किन्तु स्थिति यह है कि बहुत 
सारे कार्य समाजमें ऐसे प्रचलित हैं जिनपर प्रणवाओं ने धर्म व पुण्यकी 
छाप नहीं लगाई थी, किसी एक मर्यादामें तथा प्रकारके कार्योंमें धर्म 
व पुरयके होनेका निरूपण किया था । किन्तु वे ही कार्य जनताके अन्ध- 
विश्वासोंके कारण रूढ़ियोंमें परिणत होकर विकृत रूप ले रहे हैं । जैसे 
दानका ही असंग है जहाँ तक शास्त्रकारोंका सम्बन्ध है उन्होंने तो 
कहा--' सत्पात्रको द्वाव करनेवाले भी थोड़े और सत्पात्रता के आधार 
पर जीनेवाले भी थोड़े हैं। इसलिए सत्पात्रको दान देनेवाले ओर 
सत्पान्नसे लेनेवाले दोनों सद्‌गतिको प्राप्त होते हैँ । गीताकार दानमात्र 
को सात्विक, राजसिक और तामसिक इन तीन भेदोंमें विभक्त करते हैं-- 
“दान चह है जो दिया जाता है और सात्विक दान वह है जो देश, काल 





१-“डुल्लहा उ मुहादाई मुहाजीवी वि दुल्लहा । 
मुहादाई मुहाजीवी दो वि गच्छुन्ति सोग्गइ ॥ द०अ० ५। १०० 


( ७) 


ओर पात्रके विवेकसे अलुपकारी व्यक्तिको दिया जाता है। जो प्रत्युपकार 
की दृष्टिसे फल्न आकांक्षाके लिए व परिक्लिए्ट वृत्तिसे दिया जाता है वह 
राजसिक दान है और जो देश, काल व पात्रका विवेक किये बिना 
अर्थात्‌ असद्देश, असत्काल और असत्पात्न को दिया जाता है बह तास- 
सिक दान कहा जाता है? ।” उक्त वीन दानोंमें सोतका हेतु व धस, 
पुण्यका हेतु कहा जानेवाला दान केवल सात्विक दोन है। यहाँ अब 
यह देखना है कि आज ससाजसें जो दानका ढर्रा चल रहा है उसमें 
सात्विक दान कहाँ तक है और राजसिक तथा ताससिक कहाँ तक ! जहाँ 
दानी के लिए बताया गया है, फल या प्रत्युपकारकी भावनासे दान न 
करें वहाँ आजके दानी इन्हीं दो तत््वोंको दानका उद्देश्य बना बैठ हैं। 


आज के दानवीर 


आजका दान यश और कामना के विषेले कीटाणुओं से बुरी तरह 
आक्रान्त है। आजका दानी किसी भी सावजनिक संस्थाकों दान करते 
समय या तो शर्त ही कर लेता है या अभिप्राय समझ लेना चाहता है 
कि मेरा वहाँ फोटो लगेगा या मेरा शि्षालेखमें नाम खुदेगा या नहीं । 
सेवा कार्य करनेबाली ऐसी विरली ही संस्था मिलेगी जिसके साथ संचा- 
लकने अपना नाम न जोड़ दिया हो । आज जहाँ लोग भगवान्‌ का 
सन्दिर वनवाते हैं वहाँ भगवान्‌ गौण हो जाते हैं और सन्दिर के परि- 
चयमें बनाने वालेकी जाति व नाम जुड़ जाता है। नासोल्लेखके उक्त 


१---दातव्यमिति यदृदानं दीयतेब्नुपकारिणे । 
देशे काले च पात्रे च तह्वान सात्विक स्मृतम्‌ ॥२०॥ 
यत्त्‌ प्रत्युपकारार्थ फलमुद्दिह्य वा पुनः । 
दीयते च परिक्लिष्ठ तद्दावं राजसं स्मृतम्‌ ॥२१॥ 
अदेशकाले यद्दानमपात्रेम्यश्च दीयते। 
असतृकृतमवज्ञातं तत्तामसमुदाहतम्‌ ॥२२॥ गीता अ० १७ 


८ (्‌ पा ) 


प्रकारके उपक्रसोर्मे साधारण से साधारण व्यक्ति भी यह' समझ सकता 
है कि नास-संयोजनके पीछे कोई भी आवश्यकता था महत्त्वपूर्ण आदर्श. 
नहीं है। फिर भी यही तत्त्व आजके दानका अनन्य हेठु वन रहा है। 
आजके दानमें विचशता भी एक हेतु वन जाती है। वहुत सारे 
लोग दान देना चाहते नहीं किन्तु उत्साही लोग कोई चन्देकी योजना 
खड़ी कर देते हैं ओर कुछ प्रतिष्ठित व्यक्तियोंकों साथ लेकर सामने आ 
बेठते हैं, तब उन्हें दो-चार बार टालसटोंल करनेके वाद कुछ लिखना 
ही पड़ता है। पिछले दिनों कुछ व्यक्ति मिले जो बता रहे थे कि अमुक- 
अमुक गणसान्य व्यक्ति भदानके सिलसिलेमें पद्-यात्रा करते हुए जब 
हमारे शहर आये तो सव लोगोंकी तरह हमें भी कुछ भूमि उन्हें दे देनी 
पढ़ी । किन्ठु अब हस इस खोजसें हें कि कोई दूसरी सस्ती भूमि मोल 
मिल जाय तो वह देकर हस अपना कौल पूरा कर देंगे, क्योंकि हसारी 
सूसि अधिक उपजाऊ है और उसकी अधिछर कीमत है। अस्त; यहाँ 
कोई भ्रूमिदान व उसके कार्यकर्ताओंकी ससालोचना नहीं है पर यहाँ 
तो आजके दानियोंके सानसकी स्थितिका एक चित्रण है । 


आज के दानपात्र 


शास्त्रकारोंने पात्र को देंखकर याने सुपात्रकों दान करनेकी जहाँ 
वात कही वहाँ उन्होंने सुपात्रके लक्षण बतलाये*--जैसे सछुकर फूलोंसे 
थोढ़ा-धोड़ा रस लेकर सन्‍्तोष करता है उसी प्रकार ज्ञानी और जितेन्द्रिय 
सुसुरु मछुकरी दृत्तिसे अपने संयसपूर्ण जीवन-निर्वाहके लिए भिक्षा- 
अहण करते हैं। आजके दान-पात्र उक्त सत्पान्नताकी मर्यादामें कहाँ तक 
आते हैं बह आलोचना का विषय है; क्योंकि भिखमंगी आज एक पेशा 
वन गया है। सहस्नों हट्ठे-ऋट्ठ लोग कैसे इस कासमें निधुणता प्राप्त 





१--जहाँ दुमस्स पुप्फेसु भमरो आवियई रसं। 
न य पृष्फं किलामेइ सो य पीरोइ अप्पयं ॥र॥। 


(६ .) 

कर समाजमें अकमंण्यता व बेकारी फेला रहे हैं इसका भी एक हृदय- 
द्वावी इतिहास वनता है| यहाँ तक कि पेशेवर भिखसंगे स्वस्थ बालकों 
को विकृतांय कर उनसे अपनी भिखमंगीका व्यवसाय चलवाते हैं। 
ऐसे अनेकों उदाहरण प्रत्यक्ष अनुभव में आये हैं। 

विगत वर्षकी धटना है; देहलीमें जब हम थे उसी ससय एक जैन 
तेरापन्थी दम्पती लगभग १०-१२ वषके एक बालककों साथ लिए 
दशनार्थ आये । उन्होंने बताया कि यह लड़का गेरुक वस्त्रधारी भिख- 
मंगोंके चंगरुलमें था । यह बड़ा दुःखी था। कल हम लोगों ने इसे वहाँ 
से निकाला । पूछ जानेपर उस बालक ने हमें अपना जीवस-बृत्तान्त 
बताया । उसने कहा--में दुक्तिण में बंगलोरके पास किसी एक आसमें 
रहनेवाले मिल-मजदूर का वालक हूँ । एक दिन जब में घरसे घूसनेके 
लिए निकला था तब कुछ गेरुक वस्त्रधारी वावा लोग मुझे मिल्रे ओर 
मुझे मिठाई फल आदि खिलाबे। फिरे वे मुके अपने साथ चलनेका 
आग्रह करने लगे और कहा--तुम्हें दिल्‍ली ले चलेंगे और वहाँ सिनेसा 
व और भी बहुत सारी चीजें दिखलायेंगे। वापस यहाँ लाकर छोड़ 
देंगे! । में उनके भुलावे में आ गया। में बहुत दिनों तक उनके साथ 
भटकता रहा | गेरुक वस्त्र पहना कर वे भी मुझे अ्रपने साथ रखते 
ओर भीख मॉँगनेका तरीका सिखलाते । एक दिन एक सुनसान स्थानमसें 
उन्होंने जबरदस्ती मेरी जीभमें लोहेका बड़ा कॉठा आरपार कर दिया। 
इससे में तीन दिन तक बेहोश-सा पड़ा रहा। चुखार भी हुआ था। 
उसके बाद जीभमें वह छेद स्थायीरूपसे वन गया ओर ऊपरकी व्याधि 
धीरे-धीरे मिट चली । उसके बाद शहरमें जाते समय मेरी जीसके डस 


एमेए समणा मृत्ता जे लोए सन्ति साहुणो | 

विहंगमा व परुप्फेसु दानभत्तेसणें रया ॥रे॥ 

महुका रसमा बुद्धा जे भवन्ति अशिस्सिया । 

नाणापिण्डरया दन्‍्ता तेण बरुच्चन्ति साहुयो ॥५॥ दश०-श्र० १ 

छे दें एक छोटा त्रिशूल लटका देते और जीभ वाहर रखबाकर दयावनी 
शक्लमें मुझसे भिखमंगी करवाते | में भी वेसा ही करने लगा। दिन 
में जितने पेसे इकट्ठा करता सार्य उनके सासने रख देता । वे हमेशा यही 
कहते कल इससे ओर अधिक लाना । देहलीमें ऐसा करते कुछ ससय 
वीता पर में आये दिव अधिक से अधिक पेसा नहीं ला सकता था। 
तब वे लोग मुझ पर बहुत बिगड़ते । कभी वे ज्यादा पेसे लाने के लिए 
सिनेमा दिखलाने का लालच देते ओर कभी मार-पीट करने की धमकी 
भी । एक दिन जब उन्होंने यहाँ तक कह डाला कि तू बढ़ा हराम हैं। 
जान-बूककर पूरी मेहनत नहीं करता। कल यदि इतने पेसे 
नहीं लायेगा तो हम लोग तुझे किसी कुएँमें डाल देंगे। में डससे एक- 
दस घवरा गया व दूसरे ढिंन जब हसारी टोली सॉँगनेके लिए चॉँदवी 
चौक से निकली में आँख वचाकर सालीवाड़ेकी ओर निकल -पढ़ा | में 
इस स्थितिमें था कि किसे कहूँ ओर क्या कहूँ ? आखिर मुमे यही सूमा 
कि सुहस्लेके बीचमें जेसे में शरीर पर मोरकी पाँखें लगाये, जीभपर 
त्रिशल पिरोये, गेरुक वस्त्र पहने, भिखमंगी कर रहा था उसी चेशमे 
मेंने जोर-जोरसे चिल्लाना शुरू किया--“अरे झुझे: कोई बचाओ, मुझे 
कोई वचाओं, में मारा जाऊँगा ।! कुछ आदमी इकट्ठ हुए। उनमेंसे 
ये लोग ( साथ लानेवाले त्तेरापंथी दम्पतीकी ओर संकेत कर ) मुझे 
अपने घरमें ले गये ओर मेरी सारी जीवन-घटना इन्होंने सुनी | इसके 
पश्चात्‌ इन्होंने मेरा मिखसंगी का चोंगा हट्याकर अच्छे कपड़े पहना 
और अपने वच्चेकी तरह मुझे खिलाया !” उपस्थित बहुत सारे लोगोंने 
देखा उसकी जीभमें एक बढ़ा छेंद्र था ! 

इसी प्रकार एक अठारह वर्षीय युवक गुम होने के वारह महीने बाद 
अपने घर आया । डसने भी वताया--“जव में बंगाल में अपने निवास- 
स्थलसे किसी दूसरे गाँवक्ली ओर जा रंहा था उसी समय दो-चार 
आदमी मसुकसे मिले ओर कहने लगे हमें भी वहीं जाना हैं जहां तुम जा 
रहे हो । में उनके साथ-साथ चलने लगा । यह रास्ता सीधा हैं” कहकर 

चे मुझे एक घने जंगलसें ले गग्रे । वहाँ गुफामें एक बावा रहते थे उन्हें 
ले जाकर मुझे सपा । उन लोगों को बावाने <००) रुपये दिए और 
वे चले गए । बाबा शआराठ प्रहर चौसठ घड़ी कड़ी निमाहसे मेरी निगरानी 
रखते । मुझे निकलनेका कोई मौका नहीं मिला। में बाबाकी बहुत 
सेवा करने लगा। धीरे-धीरे मुझे पता चला कि थावा किसी देवीकी 
साधना कर रहे हैं श्रौर वलि के लिए मुझे यहाँ लाया गया है। में 
यह जानकर मनमें बहुत घबराया पर ऊपरसे बाबाकों यह विश्वास हो 
गया कि मेरे साथ यह घुलमिल गया हैं तथा मेरा पक्का चेला वन 
गया ह&ैं। एक दिन थे गृफा छोड़कर मथुराकी श्रोर जानेवाले थे | तीन 
सी रुपय्रे उन्होंने झुके दिए भोर कहा--“थ्रारामसे रहना में कुछ दिनों 
बाद प्राजाऊंगा ।” बाबा चले गए तो एक-दो दिनों के बाद मेने भी 
वहाँसे अपना रास्ता लिया ।” 

कौन नहीं जानता इस भयंकर भिखमंगीका सूल कहां है ? मिख- 
मंगीक्के व्यवसायने भी नाना रूप ले लिये हैं। कुछ मिखमंगे ऐसे हैँ 
जो साधु-संन्यासीके पत्रिन्न वेशमें श्रपनी पूजनीग्रता या दया-पात्रता 
दिखलाकर पेट भरा करते हैँ | साधूचित साधनासे उनका कोई सरोकार 
नहीं | कुद भिखमंगे थास्तवमें बढ़े घनी होते हैं। ये पेसे जोडते जाते 
हैं। किन्तु उस जुट्टी धनराशिसे एक पैसा भी अपनी सुख-सुविधा के 
लिए वे सर्च नहीं करते । देखने में वे भ्रत्यन्त दरिद्र, थ्रसहाय लगते हें 
किन्तु मरनेके पश्चात्‌ उनके फट चिथड़ोंसे हज़ारों रुपये तककी धन-राशि 
निकलती है। कुछ श्ंगोपान्नसे पूछ स्वस्थ होते हुए भी केवल भिखसंगी- 
के लिए ऐसा दिखाबा बनाते हैं कि सचमुच ही ये रोगी, अन्धे या वहरे 
हैं। अ्रस्तु; नई समाज-व्यवस्था यह कभी क्म्य नहीं मान सकती कि 
धर्म या पुर्यके नामपर इस प्रकार अयोग्य दान-पात्रों की फौज बढ़कर 
देशके लिए श्रभिशाप बनती रहे । 


2) 
त्याग और दान _ 


जहाँ हम दानके आंध्यात्सिक चिन्तनमें उतरते हैं वहाँ दानका 
महत्त्व मिलता है किन्तु वह दान कैसा हो यही समरू लेना सवसाधारणने 
अुला दिया है। तत्त्वचिन्तक आज भी उसी गहराईमें बेठते हैं । आचाय 
विनोवासावे "त्याग ओर दान” शीर्षक लेखमें लिखते हें*--“एक 
आदमीने भलेपनसे पेसा कसाया है। उसे द्वव्यका लोभ है फिर भी 
नासका कहिये या परोपकार का कहिये खासा ख्याल है । उसे ऐसा 
विश्वास है कि दान धमके लिए--इसीमें देशको भी ले लीजिये खर्च 
किया हुया धन व्याज समेत वापस सिल जाता है। इसलिए वह इस 
कासमें खुले हाथों खर्च करता है । एक दूसरे आदमीने इसी तरह सच्चाई- 
से पेसा कसाया था- लेकिन इसमें उसे सन्‍्तोप नहीं होता था। उसने 
एकवार चागके लिए कुआँ खुदवाया | कुआँ बहुत गहरा था। कुआँ 
जितना गहरा था इससे निकली चीजों (मिट्टी, पत्थर) का ढेर भी डतना 
ही ऊँचा चला गया | वह सोचने लगा कि मेरी--विजौरीमें भी पेसेका 
एक ऐसा ही टीला लगा हुआ है। उसी अज्ञपातसे किसी जगह कोई 
गड्ढा तो नहीं पढ़ गया है ? इस विचारने उस पर अपना भमुत्व जसा 
लिया कि व्यापारिक सच्चाईकी रक्षा सेंने भले ही की हों फिर भी इस 
वालू की बुनियाद पर मेरा मकान कब तक टिक सकेगा ? अन्‍्तर्मे पत्थर, 
मिट्टी, और साणिक, सोतियोंमें उसे कोई फर्क दिखाई न दिया। यह 
सोचकर कि फिजूल का कूद़ा-कचरा भर कर रखने से क्या ल्ञास ? उसने 
झएना सारा घन गंगामें वहा दिया | इससे कोई-कोई पूछते हें “दान ही 
क्यों न कर दिया” ? वह जवाब देता है--दान करते समय पात्र को 
देखना पढ़ता है। अपात्रको देनेसे धमंके बदले अधम-होनेका डर जो 
रहता है। मुझे अनायास “गंगाका पातन्न मिल गया । उसमें मैंने दान कर 

दिया ।' इससे भी संक्षेपमें वह इतना ही कहता है “कूद्ठे-कचरेंका भी कहीं 
दान किया जाता है? । उसका अन्तिम उत्तर है “मौन” । इस तरह 
उसके सम्पत्ति-त्यागसे सब सगने उसका परित्याग कर दिया। पहली 
मिसाल दानको है दूसरी त्यागकी । आजके जमानेमें पहली सिसाल् 
जिस तरह दिल पर जसती है उस तरह दूसरी नहीं । लेकिन यह हमारी 
कमजोरी है । | 

त्याग और दान के इसी विचारकों विनोबा एक दिलचस्प उदाहरणसे 
और भी स्पष्ट कर देते हैं*--पुराने जसानेमें आदसी और घोड़ा अलग- 
अलग 'रहते थे। कोई किसीके अधीन न था। एक बार आदसीकों कोई 
जल्दीका काम आ पड़ा । उसने थोड़ी देरके लिए घोड़ेसे उसकी पीठ 
किराये पर साँगी । धोड़ेने भी पढ़ोसीके धर्सकों सोचकर आदमीका 
कहना स्वीकार कर लिया | आदमीने कहा--तेरी पीठपर में यों नहीं बैठ 
सकता । तू लगाम लगाने दे तभी में बेठ सकूं गा। लगाम लगाकर 
मनुष्य उसपर सवार होंगया और घोड़ेंने भी थोंदे समयमें उसका काम 
बजा दिया। अब करारके मारफ़िक घोड़ेकी पीठ खाली करनी चाहिए 
थी; पर आदमसीसे लोभ न छूटता था। वह कंहता हें--हाँ तुमने मेरी 
खिद्मतकी है (और आगे भी करेगा) इसे में कभी नहीं भूल गा। तेरे 
लिए घुड़साल बनाऊँगा, तुझे दाना, घास दूँगा, पानी पिलाऊँगा, 
खरहरा करूँगा, जो कहेगा, वह करूँगा; पर छोड़नेकी वात मुझसे न 
केहना । धोढ़ा त्याग चाहता था; आदसी दानकी बातें कर रहाथा-- 
भले आदमी कमसे कम अपना करार तो पूरा होने दे ।” 

सच बात तो यह है कि शास्त्रकारोंने भ्राध्यात्मिक दान पर ही वल 
दिया है जो देश, काल और पात्रकी सींसामें मर्यादित है । ओर उन्होंने 
तो समय-समय पर तथा भरकारके दानोंको चुनौती भी दी है। भगवान्‌ 
श्री महावीर कहते हैं--“जो असंयसी, अबती व्यक्तिकों भोजन, पानी 

आदि कुछ दान किया जाता है वह एकान्व पाप कर्म हैं और पाप 
सुक्तिका सा नहीं है'।”? 

ससाज-व्यवस्थामें साँगकर खाता या तथा प्रकारके अकर्मण्य व्यक्तियों 
को किसी भी लालचसे खिलाना ससाज-शास्त्रके नियमोर्मे नहीं आसकता | 
प्राचीन कोलमें भी धर्म ओर आध्यात्मिकता-प्रधाव भारतवर्ष केवल 
ऋषि-मुनि व संन्यासरत आत्माओंकों सिक्षाजीवी होनेकी उपादेयता रही 
ओर उन्हें ही यथाविधि दान करनेका महत्पुण्य गाया गया है। ससाजमें 
रहनेवाले व्यक्तिके लिए भिक्षा-जीवी होना स्वयं एक पाप है। इसी 
विचारकों आचाये ब्रिनोवाभावे अपने शब्दोंमें लिखते हैँ *--“दुनियांमें 
बिना शारीरिक शअ्रमके भिक्षा माँगनेका अधिकार केवल सच्चे संन्‍्यासीको 
है। सच्चे संन्यासीको--जो ईरश्वर-भक्तिके रंगमें रंगा हुआ है। ऐसे 
संन्यासीकों यह अधिकार है; क्योंकि ऊपरसे देखनेमें भले ही ऐसा 
मालूम पढ़ता हो कि वह कुछ नहीं करता पर अनेक दूसरी वातोंसे चह 
समाजकी सेचा किया करता है। पर ऐसे संन्‍्यासीको छोड़कर किसीको 
अकमंण्य रहनेका अधिकार नहीं है।” इस प्रकार आध्यात्मिक इष्टिसें 
भी ससाज-शास्त्रके नियमसे प्रचलित दान-प्रथाका कोई महत्त्त नहीं 
रह जाता। 


भूमिदान 
देशमें आजकल भूमिदान, सम्पत्तिदान, आदि आन्दोलनोंकी सु- 
विस्तृत चर्चा हैं। इस प्रसंग्मे हस उस ओर भी कुछ दृष्टिपात करें तो 
(>समणोवासगस्स रा भन्ते | तहारुवें असंजयञ्विरयअ्रपडिहयश्रपचक्खा- 
यपावकम्मे पासुएण वा अ्रपासुएण वा एसरिज्जेण वा भ्रणेसरिज्जेण 
वा असणपाण जावकि कज्जइ ? गोयमा ! एयन्तसोसे पावेकस्मे 


कज्जइ नत्विसे काइ निज्जरा कज्जइ | हि 
| (भगवती शतक ८ उद्देशा ६) 


२--विनोवाके विचार' पृ० ४६। 


( ९५ ) 


यह सर्वाज्ञीण विवेचन के लिए प्रासंगिक ही होगा। भूमिदान, सम्पत्ति- 
दान आदि प्रवृत्तियॉँको लेकर आचाय विनोवा भावे जनताके सामने 
समय-समयपर स्पष्टीकरण रखा करते है--“मेरा दान हीनता ब गर्बकों 
पोषण देनेवाला दान नहीं है वह वो अधिकार सात्रका संविभाजन है 
श्रौर उसके नीचे यह भूमि है कि भूसिदान ओर सम्पत्तिदाव करनेयाला 
व्यक्ति कभी यह न सोचे कि में कुछ महान्‌ हैँ, और गरीब भाईयों पर 
कोई दया कर रहा हूँ ; क्योंकि भूसि हवा और पानीकी तरह सबकी है । 
हवाकों मलुष्य इस मर्यादामें ही अपनी कह सकता है कि वह उसके 
श्वास के सिए आवश्यक है। पानी भी उतना ही उसका है जितना वह 
पी सकता है। इसी प्रकार भूमि भी देशकी ओसतन मर्यादासे ही उसकी 
है।. इससे अधिक उसका जो संग्रह है वह उसके सामथ्येका दुरुपयोग 
शौर सामाजिक न्यायका संग है। अ्रतः देनेवालेको यह सोचना चाहिए 
कि में अपने भाईकों उसका संविभाग दे रहा हूँ ।” यहाँ दानका 
वास्तविक श्र बैंट्यारा है जो चिर प्रचलित दानसे स्बधा निरपेक्ष है। 
शब्द और परिभाषाका वेमेल यहाँ भी अखरता है । सुस्पष्ट तो यह 
होता कि “भूमि संविभाग” शब्दुका प्रयोग होता | लगता है दान शब्द- 
का व्यवहार करके यहाँ भी कुछ जनताके बद्धमूल संस्कारोंसे उच्द श्य 
सिद्धिकी बात सहज समकी गईं है, क्‍योंकि सर्वसाधारण जितने दान 
शब्दसे चिसटे हैं उतने अधिकार या संविभाग शब्दसे नहीं। तथापि' 
सुदूर भविष्यके लिए यह इतना श्रयस्कर नहीं हुआ । थह तो इतिहासके 
इन्हीं उपक्रमोंकी पुनराज्त्ति हुईं जिस समय लोगोंने सामग्रिक समस्याओं- 
को धर्म कहकर सुलझाया और जनता इन कार्योको ऐसे पकड़ बेटी कि 
उनके विकृत परिणाम आज़ वरदान न होकर अभिशाप सिद्ध हो रहे 
हैं। आवश्यकता तो थी कि जब दान शब्दमें अहं व द्वीनवाका भाव इस 
प्रकार भर गया है कि वह निकाले भी नहीं निकलता और जो दान 
शब्द अगतिशील युगमें बहुत कुछ देय सिद्ध हो रहा है उससे जनताका 
बहुभूल व्यासोह हटाकर शब्द ओर परिभाषा में स्पष्ट ओर एक रूप 


( १६ ) 
छल है हू . 5 दर 
कोई साग-द्शब दिया जावा। आशा है चिन्तनके क्षत्रमं यह घुनरालोचन- 
का विषय होगा। 


सेवा नहीं व्यवस्था 


दान और दयाका घनिष्ठ सम्बन्ध है। दोनों एक दूसरेसे पृथक्‌ नहीं 
हो सकते । जहाँ दान है वहाँ उसके नीचे दुयाकी भित्ति है। जहाँसे 
दया उद्भूत, होती है वहींसे दानका आरस्म हैं। किन्तु यह वात 
शास्त्रोक्त सत्पात्न दानके विपयम लागू नहीं है, क्योंकि चहों सर्वारम्भ 
परित्यागी जितेन्द्रिय मुमुछ जो भिकत्ता अहण करते हं चह दीन बृत्तिसे 
नहीं । उसे मिलने ओर न मिलनेकी कोई परवाह नहीं होती | उसकी 
वृत्तिमें सिंह का-सा स्वाभिमान होता है। उसे जो भक्त-जन दान करते हैं, 
वह दान केचल कहने भरकों ही है। वहाँ वहं यह नहीं मानता कि में 
साधुकों देकर उस पर कोई अनुग्नह कर रहा हूँ प्रत्युत्‌ बह यह समभता 
है, श्रक्रिंचन तपस्वीने मेरे यहॉाँसे कुछ भिक्षा लेकर मुमे पूर्ण अनुग्रहीत 
किया है। पर समाजमें प्रचलित दानके साथ तो दयाकी वात जुड़ी ही 
रहती है । वहाँ व्यक्ति या संस्थाकों दान देकर व्यक्ति यह सोचनेका 
अवसर पाता है--'मैंने गरीव व असहायोंके लिए कुछ किया है ।” अतः 
प्स्तुत निवन्धमें दानकी ,विचत्षामें दया ओर दयाकी विवज्ञामें दान सत्र 
अन्तभू त है । वर्ेसान युगमें जबसे यह एक स्वंसम्सत तथ्य बना कि 
द्वान और दयाके साथ जो अहं. ओर हीनताका भाव जुढ़ ग़या है, वह 
उस सारी. अच्छाई को निगले जा रहा है तबसे दयाके स्थान पर सेवा 
शब्द,आया । , अर्थात्‌ दान व दया करनेबाला.यह न माने कि में किसी 
पर अलुग्नह कर रहा हूँ प्रत्युत्‌ वह यह माने कि में सबका सेवक हूँ और 
सव॒की सेवा कर रहा हूँ.। फिर भी वर्त्सानका व्यवहार तो यह बताता 





१--अ्रदीणो वित्तिमेसिज्जा, न विसीएज्जा पण्डिए | 
अमुच्छिओ -भोयणम्मि मायन्ने एसणारए ॥ दक्षबे० ५२॥२६॥ 

है कि दयाके स्थान पर सेवा शब्द तो समाजसें आया किन्तु सेवा शब्दके 
साथ जुड़ी आत्त-लाघवकी भावना यथार्थ रूपसे नहीं आई । सेवाके इस 
युगसें सहस्नों सार्वजनिक कार्यकर्ता निकल पड़े हैं और सहसतरों धवी 
समाज्ञ-हित के लिए अपना बहुत कुछ न्योछावर करने क्वगो हैं। किन्त 
लगता है सावजनिक सेवामें लगे व्यक्तियोंके हृदयमें सेवासे भी अधिक 
अपने आपको लोकप्रिय बना लेनेकी निष्ठा है। लोकप्रियता जनतनत्र- 
प्रणालीका वह मन्त्र है जो चुनावोंकी वेदी पर साधा जाने पर यश, 
अधिकार ओर सम्पत्ति थादि सब कुछ देता है। चरित्र, विद्वत्ता, शासन- 
कुशलता आदि थोग्यताशोंके मन्त्र उतने फल्षप्रद नहीं होते जितना 
लीकपग्रियताका । ससाजमें सेवाके लिए सेवा करनेवाले क्रितने व्यक्ति हैं 
और यश, अधिकारके विनिमयके लिए सेवाका तप अर्जित करनेवाले 
कितने ? 

इसका तात्पर्य यह नहीं कि बहुत सारी संस्थाएँ और बहुत सारे 
कार्यकर्ता सेवाके लिये सेवा नहीं कर रहे हैं। भारतवर्ष में ऐसे लोगों 
की भी कमी नहों है जो 'कमस्येवाधिकारस्ते मा फ़लेपु कदाचन! के 
सिद्धान्तको ही अपने जीवनका महासन्त्र मानकर चलते हैँ । जहाँ तक 
चालू समाज-व्यवस्थाका प्रश्न है वहाँ कोई भी विचारक दो मत नहीं 
होगा कि ससाजमें तथा प्रकारके कार्यकर्ताओं एवं तथा प्रकारकी सेवा 
मलक प्रवृत्तियोंकी कोई सामाजिक उपयोगिता नहीं है किन्तु प्रश्न है 
आाज नवीन समाज व्यवस्थाका । जब नथे सिरेसे एक नये खमाजका 
निर्माण युगके नवीन चिन्तनके आधारपर हो रहा है वहाँ अत्येक नाग- 
रिक सेवा नहीं व्यवस्थाको चाहेगा। अब वक एक आधे राष्ट्रको छोड़कर 
प्रायः पूर्व व पर्चिमके सभी देशॉमें सेवासावी दानियों, कार्यकर्ताओं 
तथा संस्थाओंके योगदानसे पाठशालायं और विश्वविद्यालय, कुए 
तालाव, प्याऊ और वावंडी, वाचनाकूय और पुस्तकालय (लायब्र रीज) 
ओपधालय और चिकिस्सालय (हास्पीटहस) सड़के और फुटपायें, सदामत 
ओर अस्नछुत्र आदि प्रदृत्तियाँ चलती हैं, पर इनसे देशकी किसी भी 


जो , 


सससस्‍्याका मौलिक हल नहीं निकलता। क्योंकि वे सारी व्यवस्थाएँ 
आवश्यकत्ताकी दृष्टिसे न होकर दानियों थ कायकर्ताओक्रे सेवाभावकी 
पूरक होती हैँ | उदाहरणार्थ --एक गाँव है वहाँ एक घसंशाला, एक 
पाठशाला व एक लायब् री पर्याप्त हैं पर यदि चहाँ बहुत सारे सम्पन्त 
व्यक्षित व फायकर्ता रह रहे हैं तो वहाँ अनेकों घम शालाएँ, पाठशालाएँ 
आदि अधश्य हो जायेगी । यदि वही गाँव सासान्य कर्सकरों की बस्ती 
है व बहाँ ऐसे कार्यकर्ताओंकी कमी है जो दूसरे गाँवसे भी घत बद्योरकर 
ला सके तो उस गाँवमें पर्याप्त पाठशालाएँ आदि भी नहीं बन पाएँगी । 
इसका श्रर्थ होगा कि पढ़ोंसी दो गाँवोंमें दो प्रकारकी स्थितियाँ पढ़ा हो 
जायँगी । यही हाल एक ही देश व प्रान्तके विभिन्‍न भागोंमें होगा। 
प्रश्न हो सकता है क्या सेवाभावी लोग अपने आप अपने देश व प्रान्त 
में शिक्षा, पानी, चिकित्सा आदिके विपयमसें एक सामान्य अनुपात नहीं 
दिठा लेंगे ? यह असस्भव होगा क्योंकि चहाँ एक नियामकता नहीं है । 
एक' सरकार अपने राज्यमें ऐसा अनुपात बिठा सकती है क्योंकि चहाँ 
एक व्यवस्था है। अभी तो स्थिति यह है कि पानी, स्वास्थ्य व शिक्षा 
आदि की व्यवस्थाका भार शासकवरने केवल सार्वजनिक संस्थाओं पर 
ही नहीं छोड़ रखा है वे स्वयं भी इस विपयमें श्रपने आपको उत्तरदायी- 
समभके हैं श्र यथासम्भव उसमें हाथ बँटाते हैं। सेवाभावी संस्थाओं 
के आधार पर देशकी कसी व्यवस्था वनती है यह तो तब पता चलता: 
जब न्शासक-समुदाय जीवनकी उन समस्याओंको केवल सेवाभावी 
संस्थाओं (रास भरोसे) पर छोड़ देता । अस्तु, सेवाभावी संस्थाअ्रेकी 
उपयोगिता आजके युगमें यहीं तक मर्यादित हैं कि जब तक राज्य, 
व्यवस्थायं जीवन-यापनकी उक्त आवश्यकताओंकों पूर्ण करनेके लिए- 
अपने आपको समर्थ न बना लें। आज हरएक राज्य व्यवस्थाने इन- 
कार्योंकों अपने पर लिया है पर-वह उतना आर्थिक सामथ्य नहीं पा- 

ही है । इसीलिये इस नई व्यवस्था व प्राचीन व्यवस्थाके सन्धिकालसें 
सेवाभावी संस्थाओं तथा राजकीय उपक्रमोंका समझोता चल रहा है । - 

दूसरी वात यह है.कि सेवा-भावनाका सारा सिद्धान्त ही मनो- 
वेशानिक दृष्टि से अधूरा है। जहाँ बच्चोंको जन्मसे ही यह सिखलाया 
जाता हैं.ओर इसे ही समाजका नारा बना दिया जाता है कि दूसरोंका 
कष्ट दूर -केरो, गरीबोंकों दान दो-शआादि-आदि बहाँ परोक्षतः समाजसें 
दुःख, दु्द ओर पीड़ा बनी रहे यह स्वीकार कर लिया जाता है; क्योंकि 
सेंवा स्वयं इन्हीं पर आधारित हैं। गरीबी, रंग, पीड़ा आदि ससाजमें 
न हों तो सेवाकी कोई आवश्यकता ही नहीं रह जाती । 

सिद्धान्तकी पूर्णता बहाँ लगती हैं जहाँ सबकी सेवा करो” के बदले 
ससाजका नारा हो 'किसीको कष्ट न दो! 'सबको रक्षा करो? के बदले 
नारा हो 'किसीको मत मारो,” 'गरीबॉकों दान दो” के बदले भारा हो 
संग्रह मत करो?। सामान्य दृष्टिमें इन सामुदायिक घोषोंमें कोई अन्तर 
नहीं लगता पर गहराईसे सोचनेसे वहाँ रात ओर दिनसा भेद समझें 
आता है। पहले नारेमें रोगका इलाज है; दूसरेसें-रोग पेदा ही न हो” 
ऐसा बन्दोवस्त है । उदाहरणार्थ-- दान दो'इस:घोषका समाज २ प्रभाव- 
पढ़ेगा; जो गरीब हें उन्हें दान मिलता रहेगा पर उससे उन्हें एक ज्ञणिक 
आराम होगा उनके 'रोगकों मूल से. नहीं काटेगा। जो सिल्ला वह' 
खाया; फिर गरीब ! इस प्रकार फिर दान फिर गरीब, --फिर दान” 
फिर गरीवकी अनवस्थाका प्रसंग सदाके लिएु- चलता ही रहेगा ।' 
दान दो? का प्रतिपक्षी नारा है 'संग्रह सत करो! यह समस्याके 
मूल पर पहुँचता है । गरीबी व अमीरी, गड॒ढा व ढेरः इसी संग्रह-बृत्ति ' 
की देन है। यदि समाजका हरएक व्यक्ति अपनी औसतन आवश्यकता 
से अधिक संग्रह नहीं करेगा तो दान लेने व देनेकी कोई भी स्थिति 
पैदा नहीं होगी । कोई किसीकी सेवा (दया) या दान पर नहीं जीयेगा। ' 
उस सारा ससाज स्वतन्त्रता, समानता और विश्व-प्र सकी तिपाई 
पर अवस्थान करेगा। 


( २० ) 
समाजवादी जीवन-व्यवस्था 


स्व॒तन्त्र भारतके नवनिर्साणकों लेकर काम सके अध्यक्षपदसे पं० 
जवाहरलाल नेहरू समाजवादी व्यवस्थाकी डउद्घोंपणा कर चुके हैं। 
सर्वोद्य के संचालक आचाये विनोवा भावे भी उस धोपणाके 
साथ यह कहकर कि “समाजवादका' सम्बन्ध हिंसासे छूटकर जब 
अहिंसासे जुड़ गया तो वह सर्वोदियवाद ही हो गया है” संग्ति बिठा 
रहे हैं । यह स्थिति किसी भी समाज-शास्त्रीसे छिपी नहीं है कि समाज- 
बादकी अन्तिम संजिल पर जहाँ उत्पादनके साधन, उत्पाद्य वस्तु और 
भूमि भ्रादि जीवनके प्रत्येक उपकरण समाजके हैं ओर समाजका प्रत्येक 
व्यक्ति समुचित अ्रस देकर संविभाग पानेका अधिकारी है उस व्यवस्था 
में वहाँकी जनताके स्वास्थ्य, शिक्षात्र अन्न, वस्त्रकी चिन्ता राज्य 
व्यचस्था अपने पर ले छेती है; चेयक्तिक दानकी व संस्था विशेषके रूप 
में सेवा कार्यकी वहाँ कोई भी अपेक्षा नहीं रह जाती । रूढ़ लोगोंका यह 
प्रश्न हो सकता है कि यदि ऐसी व्यवस्था सफल हो गई तो अनादिकाल 
से चलनेवाले दाव व सेवा (दया) धमंका लोप ही हो जायगा | किन्तु 
उन्हें अब थुगके साथ अपने विशाल दृष्टिकोणसे हरएक वातकों परखना 
होगा । स्थिति यह है-कि सेवा, दान आदि काय सदासे ही समाजके 
अंग हैं। समाज-ध्यवस्थाके साथ सामाजिक कच्नेब्य थाने समाज-धर्म 
बदलता रहता है, नये-नये थुगमें उसकी नई-नई परिमापायें बनती 
रहती हैं । आज तक की ससाज्ञ-व्यवस्थासें दान या सेवादि कार्य समाज 
धर्सके महत्त्वपूर्ण अंग थे । नई समाज-व्यवस्थामें 'पुकके लिए सब और 
सबके लिए एक” के सिद्धान्तकों सानते हुए सबके सुख और 'हुःखकी 
अजुभूतिम॑ समान अलजुभूति करना, जीवनोपयोगी सामग्री मात्र 
की वेय्क्तिक सम्पत्ति न मानकर देश व ससाजकी सम्पत्ति सानना थ 
देशमें प्रचलित भूमि, धन आदिके वैग्क्तिक अधिकारोंकों वेघ पयत्नोंसे 





9. सर्वोद्य सनू <%, फरवरी । 


( ३) 

हटाकर साम्रुदायिक अधिकारसें लेना ही सेवा धम--या किसी भी नाससे 
कहा जानेवाला समाज-धर्म रह जायगा । 

जो लोग यह सोचते हैं कि चिरकालसे प्रचलित दान, दया (सेवा) 
आदि हमारी आत्माके शाश्वत धमं थे अब वे केवल्न समाज-धर्म रह 
जायेंगे तो हमारे लिए मुक्तिका द्वार ही वन्द हो जायगा; उनके लिए 
समभनेकी वात यह है कि पहले और अबमें केवल व्यवस्था भेद ही है। 
उस व्यवस्था-सेदसे अहिंसा, सत्य रूप स्वधर्मका लोॉप नहीं होता। 
यदि हम ससाज-रचनाका एक ऐतिहासिक अध्ययन करते हैं तो वह 
आज तक व्यप्टिसे समष्टकी ओर बढ़ती आ रही है। जहाँ व्यक्तिसे 
परिवार बना वहाँ सनुष्यकी ऐसी समझ बनी कि एक परियारके हम 
सब एक हैं। उसी समष्टिवादका यह आज तकका चरम विकास है कि 
जैसे अवतक तुम पारिवारिक जरनोंके बारेमें सोचते थे हम सब एक हें, 
अब अपने समस्त देशवासियोंके वारेमें सोचो कि हम सब एक हैं । इससे 
भी आगे समष्टिवाद विकसित हुआ तो समाज-व्यवस्थाका पहला नारा 
यह होगा समस्त सानव जाति एक परिवार है। 

पहले जब व्यक्ति अपने परिवारकी चिन्ता करता तो परिवार तकके 
समस्त लोगंकिे लिए भोजन, पानी, रहन-सहनकी एक व्यवस्था होती 
थी । उस ससय अपने पारिवारिक बच्चोंकी शिक्षाके लिए उसे अलग 
अध्यापककी व्यवस्था करनी पड़ती । यदि आस-पास जलाशय न होता 
तो पारिवारिक जनोंके लिए ही.एक कुआँ खुदानेकी जरूरत पढ़ती । 
किन्तु इस प्रणालीमें भी विकास हुआ | शिक्षाकी सामुदायिक व्यवस्था 
के लिए गांव या मुहल्ले के लोग एक पाठशाला व पानी 
की पूर्ति के लिये एक कुआँ बनाने लगे। पता नहीं चलता 
कि जब व्यक्ति परिवार की शिक्षा व पानी की व्यवस्था के 
लिये अपनी अर्थ-राशिसे कुछ खर्च करता था, तव उस पर धर्म 
या पुण्य की कोई छाप नहीं थी किन्तु ज्योंद्दी गाँव या मुहल्लेकी सामुदा- 
यिक शिक्षा व पानीकी व्यवस्थाके लिए सामुदायिक अर्थ-संग्रह (चन्दा) 

की अ्रथा चली. व्योंही हरएक चन्द्रा देनेवाला व्यक्ति अपने आपको 
धार्मिक अनुभव करने लगा। सम्राजशास्त्रकी दृश्सि तो वह सुविधावाद 
था कि' जिससे एक-एक परिवार को पुक-एक कुआँ थ एक-एक पाठ- 
शालाका -खर्च न उठाना पड़े ओर अल्पव्यय और अल्पश्षममें समस्त 
गाँव व- झुहल्ले वालेंके लिए सबकी एक व्यवस्था वन जाय । व्यवस्था 
के इस परिवतनमे ऐसी कोई वात नहीं थी कि उसमें योगभूत होकर: 
जिसका कि वह स्वयं भी एक फल भोवता है; कोई आदसी धार्सिक- 
होनेका अर करे । सामुहिक व्यवस्थामें अपने हिस्सेका योग दे देना 
य्रढ़ि कोई विशेष धर्म है तब तो तथा प्रकारका धर्म अब किसको सिलेगा 
यह केवल प्रश्न ही रह जायगा, जबकि शासन-व्यवस्थाओंने शिक्षा ओर 
पानीको व्यक्ति-व्यक्तिके लिए सुलभ बना देना अपना दायित्व समझ 
लिया है। राज्य-ब्यवस्था सामूहिक करोंसे अर्थ-संग्रह करती है ओर 
सामूहिक हितके लिए उसका उपयोग करती है; ओर जनतन्त्रकी शासन- 
व्यवस्था स्वयं सामहिक हैं। जहाँ व्यचस्था सबको ओर सबके लिए 
हो वहाँ धम और पुण्य किसके द्वारा ओर किसके लिए ? फिर भी यदि 
सामृहिक व्यवस्थासें धर्म ओर पुण्यका सोह रहता- है तो फिर तो 
वह पारिवारिक व्यवस्थार्म भी क्ष्यों नहीं मान लिया गया होता, जहाँ: 
सब कमाते हैँ ओर सब खाते ह या कुछ कमाते हं ओर स॒ब खाते हैं ।- 

पाठशाला, कुओ, चिकित्सालय आदि घस आर पुरयके महान: 
साधन माने जानेवाले कार्य समाजवादी थुगर्मे शासन-च्यचस्थाके ही 
अंग वन -जाते हें ।. समाजवादी शासन-व्यवस्था तथा -प्कारकी आव- 
श्यकताओंकों केवल संग्रह ओर शोषणकी भित्तिपर खड़े हुए धनियोंके 
धर्म व पुण्य कसानेके लिए नहीं छोड़कर उसे अपने दायित्वका विषय 
बना लेगी | नई जीवन-च्यवस्थाके निर्माणमें अपेज्ञा है कि आज, जन-जन्‌ 
अपने बद्धमूल संस्कारोंसे ऊँचे उठकर युगके नये आलोक जीवनके 
नये मूल्योंको खोज निकालें । 


